open-index/open-wikipedia-markdown huggingface dataset:
จลนศาสตร์ดาวฤกษ์

**จลนศาสตร์ดาวฤกษ์** () คือการศึกษาการเคลื่อนที่ของกลุ่มดาวโดยที่ไม่จำเป็นต้องเข้าใจว่าการเคลื่อนที่นั้นเกิดขึ้นมาจากอะไร ซึ่งแตกต่างจากการศึกษาพลศาสตร์ดาวฤกษ์ (stellar dynamics) ซึ่งจะให้ความสำคัญกับผลกระทบจากแรงโน้มถ่วง การเคลื่อนที่ของดาวฤกษ์เทียบกับดวงอาทิตย์นั้นให้ข้อมูลที่มีประโยชน์อย่างยิ่งต่อการศึกษาจุดกำเนิดและอายุของดาวฤกษ์ รวมถึงโครงสร้างและวิวัฒนาการของดาราจักรโดยรอบ

ในทางดาราศาสตร์ เป็นที่ยอมรับอย่างกว้างขวางว่าดาวฤกษ์ส่วนใหญ่ถือกำเนิดขึ้นในเมฆโมเลกุล ที่รู้จักในชื่อ แหล่งอนุบาลดาวฤกษ์ (stellar nurseries) ดาวฤกษ์ที่ก่อตัวในเมฆนี้เกิดเป็นกระจุกดาวเปิดที่ประกอบด้วยดาวฤกษ์สมาชิกหลายพันดวง และจะกระจัดกระจายกันออกไปตามระยะเวลา ดาวฤกษ์ที่แยกตัวออกไปจากแกนกลางของกระจุกดาวจะเรียกชื่อรัหสว่าเป็นสมาชิกของ **[[ชุมนุมดาว]]** (stellar association) ถ้าส่วนที่เหลือของดาวเหล่านี้เคลื่อนที่ไปในดาราจักรด้วยความสัมพันธ์กัน ก็จะเรียกว่า **กลุ่มเคลื่อนที่** (moving group)

## ดาวฤกษ์ความเร็วสูง

## กลุ่มดาวฤกษ์ทางจลน์

### ชุมนุมดาว

### กลุ่มเคลื่อนที่
**กลุ่มเคลื่อนที่** ในทางดาราศาสตร์ เป็นลักษณะการรวมตัวของดาวฤกษ์อย่างหลวม ๆ แบบหนึ่ง เป็นที่ยอมรับกันทั่วไปว่าดาวฤกษ์จำนวนหนึ่งจะมีกำเนิดมาจากเมฆโมเลกุลแห่งเดียวกัน ซึ่งดาวฤกษ์เหล่านั้นจะรวมกลุ่มกันเป็นกระจุกดาวเปิดที่มีจำนวนสมาชิกตั้งแต่หลักสิบไปจนถึงหลักพันดวง แต่การรวมตัวในลักษณะกระจุกดาวมีการเปลี่ยนแปลงไปตามเวลา เมื่อเวลาผ่านไปดาวฤกษ์ในกระจุกเริ่มแยกห่างจากกันมากขึ้นจนกลายเป็นเพียง "ชุมนุมดาว" ถ้าดาวสมาชิกที่เหลืออยู่ในชุมนุมนี้ยังคงเคลื่อนที่ไปด้วยกันในดาราจักร จะเรียกดาวฤกษ์กลุ่มนี้ว่า "กลุ่มเคลื่อนที่" 

กลุ่มเคลื่อนที่อาจมีอายุมากแล้ว เช่นกลุ่มเคลื่อนที่ HR 1614 ซึ่งมีอายุกว่า 2 พันล้านปี หรืออาจมีอายุน้อยเช่น กลุ่มเคลื่อนที่ AB Doradus ซึ่งมีอายุเพียง 50 ล้านปี 

นักดาราศาสตร์สามารถบอกได้ว่าดาวฤกษ์ดวงหนึ่งเป็นสมาชิกของกลุ่มเคลื่อนที่หรือชุมนุมดาวโดยอาศัยลักษณะร่วมกัน เช่น มีอายุเท่ากัน ค่าความเป็นโลหะคล้ายกัน และมีค่าทางจลน์เหมือนกัน (คือความเร็วแนวเล็งและการเคลื่อนที่เฉพาะ) เพราะดาวสมาชิกในกลุ่มเคลื่อนที่เกิดขึ้นจากเมฆโมเลกุลกลุ่มเดียวกันในเวลาใกล้เคียงกัน แม้มันจะแยกห่างออกจากกันในภายหลังด้วยแรงน้ำขึ้นน้ำลง แต่ก็ยังมีคุณลักษณะต่าง ๆ เหมือนกันอยู่

หลักการของกลุ่มเคลื่อนที่ริเริ่มขึ้นในช่วงคริสต์ทศวรรษ 1960 โดย โอลิน เอกเกน รายชื่อกลุ่มเคลื่อนที่อายุน้อยที่อยู่ใกล้ที่สุด *et al* ได้จัดทำขึ้นโดย López-Santiago โดยกลุ่มที่อยู่ใกล้โลกมากที่สุดได้แก่ กลุ่มเคลื่อนที่หมีใหญ่ อันประกอบด้วยดาวส่วนใหญ่ในกลุ่มดาวเรียงเด่นก้านกระบวยใหญ่ ที่ 60° เหนือ ส่วนที่ไกลที่สุดคือกลุ่มเคลื่อนที่ในกลุ่มดาวสามเหลี่ยมใต้ ที่ 70° ใต้

### ธารดาวฤกษ์

## อ้างอิง

## แหล่งข้อมูลอื่น
* ESO press release about runaway stars 
* Entry in the Encyclopedia of Astrobiology, Astronomy, and Spaceflight
* A Successful Targeted Search for Hypervelocity Stars
* Two Exiled Stars Are Leaving Our Galaxy Forever
* An Unbound Hypervelocity Main-Sequence B-Type Star
* Entry in the Encyclopedia of Astrobiology, Astronomy, and Spaceflight
* Hypervelocity stars. I. The spectroscopic survey information on HV 6 & HV 7
* Young stellar kinematic groups, David Montes, Departamento de Astrofísica, Universidad Complutense de Madrid.

หมวดหมู่:ดาราศาสตร์ดาวฤกษ์
หมวดหมู่:ดาราศาสตร์ดาราจักร
ชุมนุมดาว

**ชุมนุมดาว** () คือกระจุกดาวที่ดาวฤกษ์ที่สมาชิกในกลุ่มอยู่ด้วยกันอย่างหลวม ๆ ยิ่งกว่ากระจุกดาวเปิด หรือกระจุกดาวทรงกลม โดยมากมักมีดาวสมาชิกเป็นจำนวนประมาณ 10–100 ดวงหรือมากกว่านั้น ดาวในชุมนุมดาวเดียวกันมีแหล่งกำเนิดมาจากที่เดียวกันแต่สูญเสียแรงดึงดูดระหว่างกันไปเสีย ถึงกระนั้นก็ยังเคลื่อนที่ผ่านห้วงอวกาศไปด้วยกันอยู่ การระบุชุมนุมดาวในชั้นต้นบอกได้จากลักษณะทิศทางการเคลื่อนที่และอายุของดาวที่คล้ายคลึงหรือใกล้เคียงกัน นอกจากนี้ยังมีการวิเคราะห์องค์ประกอบทางเคมีเพื่อระบุดาวที่เป็นสมาชิกอยู่ในชุมนุม

ชื่อสามัญในการเรียกชุมนุมดาวมักใช้ชื่อย่อของกลุ่มดาว (หรือกลุ่มของกลุ่มดาว) ที่ชุมนุมดาวนั้นปรากฏอยู่ ตามด้วยประเภทของชุมนุม และบางครั้งก็มีการระบุตัวเลขตามด้วย

ผู้ค้นพบชุมนุมดาวเป็นครั้งแรกคือนักดาราศาสตร์ชาวอเมริกัน วิกเตอร์ อัมบาร์ทสุเมียน ในปี ค.ศ. 1947 เขาจัดประเภทของดาวให้มันเป็นสองพวกคือ OB และ T ตามคุณสมบัติของดาวสมาชิก

## แหล่งข้อมูลอื่น
* Stellar kinematic groups, Superclusters, Moving Groups - D. Montes, UCM
* New associations of young stars - D. Montes, UCM


หมวดหมู่:กระจุกดาว
หนอนคัน

thumb|หนอนคัน
**หนอนคัน** ชื่อเรียกอีกอย่างว่า หนอนขน หรือ บุ้ง (Hairy caterpillar)  ชื่อวิทยาศาสตร์ *Eupterote testacea*  เป็นหนอนชนิดหนึ่งที่มีขนอยู่รอบตัวและขนของมันมีพิษที่ร้ายกาจ เช่น คัน แสบจนผิวหนังลอก หรือไม่ก็ถึงตายเลย หนอนคันมักอาศัยอยู่ที่ต้นชมพู่ บางทีก็อยู่ตามต้นมะพร้าว พิษหนอนคันที่อยู่ต้นมะพร้าวแรงมากเหมือนเอาเข็มมาเจาะ จำนวนของมันต่อต้นชมพู่ 1 ต้นมีถึง 20-40 ตัวหรือเยอะกว่านั้น 

มันเคลื่อนที่ในระยะเวลาต่อ 1 ไม้บรรทัดสามารถใช้เวลาเพียงแค่ 30 วินาทีถึง 1 นาทีได้  มันมีสีสันที่งดงาม เช่น เขียวลายพาดดำ และขนของมันมีสีที่ไม่ธรรมดา หนอนคันเป็นสัตว์อันตรายมากด้วยความเร็วของหนอนคันมันสามารถหาอาหารได้เอง ขนที่หนาแน่น เป็นส่วนหนึ่งของกลยุทธ์การเอาชีวิตรอดของหนอนผีเสื้อซึ่งช่วยปกป้องพวกมันจากผู้ล่า ทำให้พวกมันสามารถนั่งอยู่กลางแจ้งได้อย่างปลอดภัยในเวลากลางวัน

ขนของหนอนหางสีน้ำตาลมีแนวโน้มที่จะทำให้เกิดอาการแพ้ทางผิวหนังค่อนข้างรุนแรง หนอนผีเสื้อบางชนิดจะเปลี่ยนแปลงรูปลักษณ์อย่างมากเมื่อเจริญเติบโต ในทุกครั้งที่ลอกคราบ พวกมันอาจดูแตกต่างไปจากเดิมมาก

หนอนผีเสื้อที่มีขนดกมากเกินไปเป็นเพียงส่วนน้อยของสายพันธุ์หนอนผีเสื้อที่พบในหมู่เกาะอังกฤษและอเมริกาเหนือ

## ชนิด
หนอนผีเสื้อที่มีขนมีหลากหลายสายพันธุ์ แต่ละชนิดก็มีลักษณะเฉพาะตัวที่แตกต่างกันไป ตัวอย่างเช่น หนอนผีเสื้อหางไหม้ (Oak Eggar), หนอนผีเสื้อจิงโจ้ (Fox Moth), หนอนผีเสื้อหางไหม้เล็ก (Small Eggar), หนอนผีเสื้อลาย (Lackey Moth), หนอนผีเสื้อดื่ม (Drinker Moth), หนอนผีเสื้อหางไหม้สีน้ำตาล (Brown-tail Moth), หนอนผีเสื้อขนปุยสีเหลือง (Buff Ermine), หนอนผีเสื้อขนปุยสีขาว (White Ermine), หนอนผีเสื้อขนปุย (Muslin Moth), หนอนผีเสื้อใบไม้ (Knot Grass Moth), หนอนผีเสื้อหางเหลือง (Yellow-tail Moth), หนอนผีเสื้อหางนกยูง (Vapourer Moth), และหนอนผีเสื้อขนปุยสีอ่อน (Pale Tussock Moth). นอกจากนี้ยังมี หนอนผีเสื้อหางไหม้แดง (Garden Tiger Moth)

สำหรับในประเทศไทย มีหนอนผีเสื้อที่มีขนหลายชนิดที่พบได้ทั่วไป เช่น หนอนผีเสื้อคูน (Caterpillar of the Cassia Tree), หนอนผีเสื้ออินทนิล (Caterpillar of the Pride of India Tree), และหนอนผีเสื้ออื่นๆ ที่อาศัยอยู่บนพืชต่างๆ

## อ้างอิง

หมวดหมู่:หนอน
ปืนไร้แรงสะท้อนถอยหลัง

[right|thumb|ทหารสหรัฐฯกำลังใช้ปรส. M18 ขนาด 57 มม.ยิงเป้าหมายใน[สงครามเกาหลี]]
**ปืนไร้แรงสะท้อนถอยหลัง (ปรส.)** มีชื่อและตัวย่อภาษาอังกฤษว่า **Recoilless Rifle** หรือ **Recoilless Gun** (RCL) เป็นอาวุธต่อสู้รถถังมีความมุ่งหมายทางยุทธวิธี 2 ประการคือ ภารกิจหลักใช้ยิงต่อสู้รถถัง ส่วนภารกิจรองใช้ยิงสังหารบุคคลและทำลายสิ่งกำบัง จัดเป็นอาวุธวิถีราบลำกล้องเรียบ ทำการเล็งด้วยวิธีการเล็งตรง 

## ลักษณะโดยทั่วไป
right|thumb|หลักการทำงานของ ปรส. ซึ่งใช้กฎการเคลื่อนข้อที่ 3 ของไอแซก นิวตัน Action = Reaction
ปืนไร้แรงสะท้อนถอยหลังจัดเป็นอาวุธประจำหน่วย มีวิถีราบ ภายในลำกล้องเรียบ ก่อนทำการยิงจะใช้การเล็งผ่านกล้องหรือใช้การยิงชี้เป้าก่อนด้วยปืนชี้ตำแหน่งกระสุนถูกไปที่เป้าหมายแล้วทำการยิงปืนไร้แรงสะท้อนถอยหลังตามไปอีกที 

ขณะทำการยิงนั้น พลยิง พลบรรจุกระสุน และผู้ที่อยู่รอบๆปืนไร้แรงสะท้อนถอยหลังจะต้องทำการอุดหูหรือใส่เครื่องป้องกันหู เนื่องจากอาวุธชนิดนี้มีเสียงดังในระดับที่เป็นอันตรายต่อระบบประสาท และไม่ควรไปยืนอยู่บริเวณท้ายลำกล้องของปืนไร้แรงสะท้อนถอยหลังเป็นอย่างยิ่ง เนื่องจากเป็นบริเวณที่เปลวเพลิงจากการเผาไหม้ดินขับกระสุนจะออกมาในทิศทางนั้น  

กองทัพไทยมีปืนไร้แรงสะท้อนถอยหลังชนิดต่างๆประจำการดังนี้

right|thumb|ปรส. M3 Carl Gustav ขนาด 84 มม. ผลิตโดยบริษัท Saab Bofors Dynamics ประเทศสวีเดน
thumb|กระสุนของ ปรส. M3 Carl Gustav

* **High Explosive (HE)** กระสุนระเบิดแรงสูงสังหารบุคคล
* **High Explosive Anti Tank (HEAT)** กระสุนระเบิดแรงสูงต่อสู้รถถัง
* **Smoke White Phosphorous (WP)** กระสุนควันชนิดฟอสฟอรัสขาว
* **High Explosive Dual Purpose (HEDP)** กระสุนระเบิดแรงสูงวัตถุประสงค์ควบคู่
* **Illumination (Illum)** กระสุนส่องแสง
* **Smoke** กระสุนควัน 
* **Target Practice Tracer (TPT)** กระสุนสำหรับฝึกยิงเป้า 
* **Area Defence Munition (ADM)** กระสุนป้องกันพื้นที่ ภายในบรรจุลูกดอกโลหะจำนวน 1,000 ดอก

## แหล่งข้อมูลอื่น
*http://www.gunsandgames.com/smf/index.php?topic=63627 
*http://www.olive-drab.com/od_infweapons_recoilless.php
*http://www.jedsite.info/support/mike-number-us/m18_series/m18-series.html 

ปืนไร้แรงสะท้อนถอยหลัง
อัลลอฮุอักบัร (เพลงชาติ)

**อัลลอฮุอักบัร** (; ) เป็นเพลงชาติของประเทศสาธารณรัฐสังคมนิยมประชาชนอาหรับลิเบีย เพลงนี้เดิมเป็นเพลงปลุกใจเพลงหนึ่งของอียิปต์ ซึ่งเป็นที่นิยมทั่วไปในประเทศอียิปต์และซีเรียในช่วงวิกฤตการณ์คลองสุเอซ พ.ศ. 2499 ประพันธ์ทำนองโดยอับดุลลอฮ์ ชัมซุดดีน และเนื้อร้องโดยมะห์มูด อัชชะรีฟ 

ประธานาธิบดีมูอัมมาร์ อัล-กัดดาฟี แห่งลิเบีย ได้ประกาศให้เพลงนี้เป็นเพลงชาติอย่างเป็นทางการของลิเบียเมื่อวันที่ 1 กันยายน พ.ศ. 2512 เพื่อแสดงจุดยืนที่มุ่งหวังจะเห็นโลกอาหรับมีความเป็นเอกภาพ เมื่อลิเบียตัดความสัมพันธ์กับอียิปต์ใน พ.ศ. 2522 เพลง "อัลลอฮุอักบัร" ก็ยังคงใช้ในฐานะเพลงชาติลิเบียอยู่เช่นเดิม แต่ไม่มีการกล่าวถึงที่มาของเพลงซึ่งมาจากอียิปต์โดยรัฐบาลลิเบียอีกต่อไป

## เนื้อร้อง

## ดูเพิ่ม
* ตักบีร
* วิกฤตการณ์คลองสุเอซ
* สงครามกลางเมืองลิเบีย
* มูอัมมาร์ กัดดาฟี
* ลิเบีย ลิเบีย ลิเบีย

## อ้างอิง

## แหล่งข้อมูลอื่น

* 

หมวดหมู่:เพลงชาติ
หมวดหมู่:สัญลักษณ์ของประเทศลิเบีย
หมวดหมู่:เพลงภาษาอาหรับ
ต้มข่าไก่

**ต้มข่าไก่** เป็นอาหารไทยชนิดหนึ่ง มีลักษณะเป็นแกงใส่กะทิ เนื้อไก่ และเห็ด น้ำแกงมีสีขาวขุ่น มีการใส่สมุนไพรต่าง ๆ คล้ายต้มยำ เช่น ข่า ใบมะกรูด ตะไคร้ มะนาว พริก โรยหน้าด้วยผักชี มีรสชาติเปรี้ยว เค็ม มัน

ต้มข่าเป็นแกงของไทยที่มีต้นกำเนิดประมาณปี พ.ศ. 2433 และถูกบันทึกครั้งแรกในตำราอาหารไทย กลุ่มแรกประเภทแกงที่มีการบันทึกไว้เรียกว่า ต้มข่าเป็ด ซึ่งมีเนื้อเป็ดและข่าอ่อนในแกงที่มีกะทิเป็นส่วนผสมหลัก เมื่อเวลาผ่านไป เนื้อไก่กลายเป็นตัวเลือกโปรตีนที่ได้รับความนิยมมากขึ้น และอาหารจานนี้ได้พัฒนาเป็นเวอร์ชันที่รู้จักกันในชื่อ ต้มข่าไก่ ซึ่งทำจากเนื้อไก่แทนเนื้อเป็ด นอกจากเนื้อไก่แล้ว กุ้งก็เป็นตัวเลือกโปรตีนที่ได้รับความนิยมและมักเรียกว่า ต้มข่ากุ้ง โดยต้มข่ามีส่วนผสมพื้นฐานหลายอย่างเหมือนกับแกงยอดนิยมอีกชนิดหนึ่งที่เรียกว่า ต้มยำ อย่างไรก็ตาม ต้มข่ามีความแตกต่างด้วยการเพิ่มกะทิ ซึ่งทำให้มีเนื้อสัมผัสที่เข้มข้นและมีรสชาติที่ละมุนลิ้นและหวานกว่าเมื่อเทียบกับต้มยำ

## วัตถุดิบ
สูตรต้มข่าไก่โดยทั่วไปจะใส่ กะทิ ข่า (บางครั้งใช้ ขิงแทนได้) ใบมะกรูด ตะไคร้ พริกไทย ผักชี เห็ดฟาง (หรือเห็ดหอมหรือเห็ดชนิดอื่น) ไก่ น้ำปลา และน้ำมะนาว บางอาจใส่พริกคั่ว

## รูปแบบต่าง ๆ
มีต้มข่าไก่แบบอื่น ๆ ที่ทำจากอาหารทะเล (ต้มข่าทะเล), เห็ด (ต้มข่าเห็ด), เนื้อหมู (ต้มข่าหมู) และเต้าหู้ (ต้มข่าเต้าหู้)

## อ้างอิง

 

หมวดหมู่:ซุป
หมวดหมู่:อาหารจากเนื้อไก่
หมวดหมู่:อาหารไทย
หมวดหมู่:อาหารลาว
อาร์พีจี (อาวุธ)

thumb|300px|จรวดและเครื่องยิง

**อาร์พีจี** (; ย่อมาจาก "rocket-propelled grenade" *ระเบิดซึ่งขับเคลื่อนด้วยจรวด*) เป็นระบบอาวุธต่อต้านรถถังซึ่งประกอบด้วยอุปกรณ์ยิงประทับบ่า (shoulder-fired)  ศัพท์ทางการทหารเรียกว่า **เครื่องยิงจรวด** ลักษณะเป็นปล้องสำหรับยิงจรวดซึ่งที่หัวติดวัตถุระเบิดไว้ อาร์พีจีบางประเภทใช้ได้ครั้งเดียว บางประเภทสามารถบรรจุซ้ำได้ โดยส่วนใหญ่บรรจุจรวดเข้าทางปากปล้อง

อาร์พีจีทรงประสิทธิภาพมากเมื่อใช้ต่อต้านยานพาหนะติดอาวุธ

จรวดอาร์พีจีนั้นกองทัพสหภาพโซเวียตพัฒนาขึ้นภายหลังสงครามโลกครั้งที่สอง โดยปรับปรุงมาจากอาวุธพันแซร์เฟาสท์ (Panzerfaust) ของนาซีเยอรมนี อาร์พีจีรุ่นแรกที่ใช้ในกองทัพโซเวียต คือ อาร์พีจี-2 ซึ่งเริ่มใช้ในปี 1949 ต่อมาได้ปรับปรุงเป็นอาร์พีจี-7 เมื่อปี 1961 และแบ่งปันให้มิตรประเทศใช้ ก่อนจะแพร่หลายเป็นอันมากในยุคสงครามเย็น

## อ้างอิง

หมวดหมู่:เครื่องยิงอาร์พีจี
หมวดหมู่:อาวุธต่อสู้รถถัง
หมวดหมู่:ระเบิด
หมวดหมู่:อาวุธสงคราม
ฟอจด์ฟรอมเดอะเลิฟออฟลิเบอร์ที

**[[เพลงชาติ]][[สาธารณรัฐตรินิแดดและโตเบโก]]**มีชื่อว่า **ฟอจด์ฟรอมเดอะเลิฟออฟลิเบอร์ที** () เดิมเพลงนี้เป็นเพลงชาติของสหพันธรัฐเวสต์อินดิส (พ.ศ. 2501 - 2505) ต่อมาเมื่อมีการยกเลิกสหพันธรัฐดังกล่าวในปี พ.ศ. 2505 ประเทศตรินิแดดและโตเบโกซึ่งเป็นประเทศเกิดใหม่จากสหพันธรัฐแห่งนี้จึงรับเอาเพลงนี้มาใช้เป็นเพลงชาติของตนสืบมาจนถึงปัจจุบัน เพลงนี้ประพันธ์เนื้อร้องและทำนองโดย แพททริก คาสเทนจ์ (Patrick Castagne)

แพททริก คาสเทนจ์ ผู้แต่งเนื้อร้องและทำนองเพลงชาติในปี 1962 คาสเทนจ์ นักแต่งเพลงชาวอินเดียตะวันตกที่มีชื่อเสียง ได้รับการว่าจ้างงานที่คณะกรรมาธิการตรินิแดดและโตเบโกในกรุงลอนดอน หนึ่งในผลงานเพลงที่ไดรับสมญานามว่า เพลงแห่งเกาะ (A Song for the Islands) หรือ เพลงแห่งสหพันธรัฐ (A Song for Federation) เป็นไปได้ที่เพลงชาติถูกส่งไปยังสหพันธ์หมู่เกาะอินเดียตะวันตก

เมื่อสหพันธ์ล่มสลาย เขาเปลี่ยนแนวเพลงบางส่วนและส่งเพลงใหม่ไปยังตรินิแดดและโตเบโก เพื่อใช้ในการประกวดการคัดเลือกเพลงชาติ รวมผู้เข้าประกวดจำนวน 834 คำท่านั้น มี 33 รายการเพลงเท่านั้น และ 306 คำและเพลงเข้าประกวด ผลงานของนาย คาสเทนจ์ ชนะเหนือความคาดหมาย และเขาได้รับรางวัล 5,000.00 ดอลลาร์ในพันธบัตรรัฐบาลและเหรียญทองที่จารึกด้วยตราแผ่นดินของตรินิแดดและโตเบโก

การเปลี่ยนแปลงเพลงแห่งสหพันธรัฐ ของ คาสเทนจ์ ถือว่าเหมาะสมที่สุดสำหรับรัฐสองเกาะที่ประกอบด้วย "islands of the blue Caribbean Sea" (หมู่เกาะแห่งทะเลแคริบเบียนสีคราม) ที่ยืน Side by Side (เคียงข้าง) ในการส่งเสริมค่านิยมของ "every creed and race" (ทุกลัทธิและเชื้อชาติ) โดยค้นพบ "an equal place" (ที่เท่าเทียมกัน) ในสังคมพหุเชื้อชาติ หลายศาสนา และพหุวัฒนธรรมของตรินิแดดและโตเบโกดังที่มีอยู่ในปี 2505 ถือว่าสะท้อนถึงธรรมชาติและความแข็งแกร่งของชาวตรินิแดดและโตเบโกและความกล้าหาญของพวกเขาในฐานะชาติหนึ่งที่ทำงานเพื่ออยู่ร่วมกันอย่างเป็นเอกภาพแม้จะมีความหลากหลายอยู่แล้วก็ตาม ตามข้อความที่ตัดตอนมาจากบทบรรณาธิการใน ซันเดย์ การ์เดียน (Sunday Guardian) เมื่อวันที่ 19 สิงหาคม พ.ศ. 2505: "ในการประกาศความเป็นพี่น้องและเอกภาพอย่างเคร่งขรึม รวมถึงโตเบโกกับตรินิแดดอย่างเรียบร้อยโดยไม่ของเอ่ยชื่อทั้งสอง "Side by side we stand, islands of the blue Caribbean Sea" (ว่าจะขอยืนเคียงข้างหมู่เกาะแห่งทะเลแคริบเบียนสีคราม) และเพื่อเป็นการกระตุ้นให้เกิดความสามัคคี จึงอธิบายต่อไปว่าเป็น "This our native land" (ถิ่นเกิดของเราแห่งนี้) ซึ่งลงท้ายด้วยเนื้อร้อง "And may God bless our nation."(และขอพระเจ้าทรงคุ้มครองชาติของเรา)

## เนื้อร้อง
### ฉบับ ''สหพันธรัฐ''
ซึ่งเป็นเพลงแห่งสหพันธรัฐที่คาสเทนจ์ประพันธ์ ได้แรงบันดาลใจจากการก่อตั้งสหพันธรัฐที่ผ่านช่วงเวลาการต่อสู้ทางการเมือง. ความแตกต่างของบทร้องในสมัย*สหพันธรัฐ* กับ ฉบับราชการ ตามเนื้อที่แสดงข้างล่างนี้:

### ฉบับราชการ

## อ้างอิง

## แหล่งข้อมูลอื่น
* เพลงชาติสาธารณรัฐตรินิแดดและโตเบโก บรรเลงโดยวงดุริยางค์กองทัพเรือสหรัฐอเมริกา

ตรินิแดดและโตเบโก
หมวดหมู่:สัญลักษณ์ของประเทศตรินิแดดและโตเบโก
หมวดหมู่:เพลงภาษาอังกฤษ
เครื่องยิงลูกระเบิดเอ็ม79

**เครื่องยิงลูกระเบิดเอ็ม 79** เป็นเครื่องลูกระเบิดแบบประทับบ่า ใช้ยิงลูกระเบิดขนาด 40 มม. ออกแบบโดยศูนย์วิจัยของกองทัพสหรัฐอเมริกา ที่ Springfield Armory เมืองสปริงฟิลด์ รัฐแมสซาชูเซตส์ ระหว่าง พ.ศ. 2496 - 2513 เริ่มประจำการครั้งแรกในช่วงสงครามเวียดนาม จนถึงปัจจุบันมีใช้งานในกว่า 40 ประเทศ ทั้งในทหารหน่วยรบ และสามารถใช้ยิงกระสุนแก๊สน้ำตา สำหรับใช้ในการปราบจลาจล

thumb|left|ภาพแสดงการบรรจุกระสุน

## อ้างอิง

## แหล่งข้อมูลอื่น
* M79 40mm Grenade Launcher

หมวดหมู่:เครื่องยิงลูกระเบิด
พอล โจนส์

**พอล สตีเว่น โจนส์**  เป็นอดีตนักฟุตบอลทีมชาติเวลส์ในตำแหน่งผู้รักษาประตู เคยเล่นในอังกฤษให้หลายสโมสรเช่นเซาแทมป์ตันและลิเวอร์พูล โดยพอล โจนส์ เล่นฟุตบอลจนถึงอายุ 40 ปี โดยเล่นให้ทีมเล็กๆชื่อบอกนอร์ รีจิส ทาวน์ซึ่งเป็นทีมฟุตบอลในเมืองที่ตัวเขาและภรรยาประกอบธุรกิจอยู่ เป็นทีมสุดท้าย

## ประวัติ

พอล โจนส์เริ่มอาชีพนักฟุตบอลที่สโมสรคิดเดอร์สมินสเตอร์ ในปี 1986 และหลังจากนั้นเขาย้ายไปร่วมทีมวูลฟ์แฮมป์ตัน วันเดอเรอร์ส ด้วยค่าตัวเพียง60,000 ปอนด์ ในปี 1991 เขาได้ลงเล่นให้สโมสรรวมทุกรายการเพียง44นัดก่อนจะย้ายมาร่วมทีมสต็อคปอร์ท เคาน์ตี้ในปี ค.ศ.1996
ภาบใต้การคุมทีมของเดฟ โจนส์

ต่อมาเมื่อเดฟ โจนส์กุนซือของสต็อดปอร์ทย้ายไปคุมทีมเซาแทมป์ตัน เขาก็ซื้อตัวพอลไปร่วมทีมด้วย และก็ได้กลายเป็นผู้เล่นคนสำคัญของทีมเรื่อยมา โดยฤดูกาล1997-1998เขาได้รับเลือกให้เป็นผู้เล่นยอดเยี่ยมของสโมสร และติดทีมชาติเวลส์เป็นครั้งแรกจนก้าวเข้ามายึดมือหนึ่งในที่สุด นอกจากนี้เขายังได้เล่นในเอฟเอคัพนัดชิงชนะเลิศ ปี2003 ซึ่งแพ้แก่อาร์เซนอลโดยเขาลงสนามมาเป็นตัวสำรองของอันติ นีมี่ผู้รักษาประตูมือหนึ่งที่บาดเจ็บ ทำให้เขาเป็นผู้รักษาประตูตัวสำรองคนแรกที่ถูกเปลี่ยนตัวลงสนามในเอฟเอคัพนัดชิงชนะเลิศ 

ส่วนในทีมชาติเขาลงเล่นให้ทีมชาตินัดแรกในเกมส์พบสก็อตแลนด์ ในวันที่ 27 พฤษภาคม ปี 1997 โดยลงมาเป็นตัวสำรองของแอนดี้ มาริอ็อต และเล่นให้ทีมชาติทั้งหมด50นัด

เขาย้ายออกจากเซาแทมป์ตันในปี2003 โดยไปร่วมทีมลิเวอร์พูลในช่วงสั้นๆ และย้ายกลับไปเล่นให้วูลฟ์แฮมป์ตันอีกครั้งในเดือนมกราคม ปี 2004

เดือนธันวาคมปีดังกล่าวเขาถูกยืมตัวไปเล่นให้วัตฟอร์ด และในเดือนมกราคม ปี 2006 วูลฟ์ยกเลิกสัญญากับพอล โจนส์ด้วยความยินยอมของทั้ง2ฝ่าย หลังจากนั้นเขาย้ายไปเล่นให้กับควีนส์ปาร์ค เรนเจอร์สในช่วงปลายฤดูกาล 2005-06 และทำผลงานได้อย่างดีจึงได้รับการต่อสัญญาอีก1ปี และเล่นให้ทีมจนจบฤดูกาล2006-2007 เมื่อหมดสัญญากับสโมสรเขาย้ายไปเล่นฟุตบอลในลีกสมัครเล่นกับทีมบอกนอร์ รีจิสทาวน์

หมวดหมู่:นักฟุตบอลชาวเวลส์
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลมิลล์วอลล์
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:บุคคลจากเทศมณฑลเรกซัม
พารา

**พารา** หรือ **ปารา** อาจหมายถึง
* พาราเซตามอล ยาบรรเทาอาการปวด นิยมเรียกย่อว่าพารา
* ยางพารา ไม้ยืนต้น ให้ผลผลิตเป็นน้ำยาง
* ตามพจนานุกรมฉบับราชบัณฑิตยสถาน พ.ศ. 2542 พารา หมายถึง เมือง (มักใช้ในภาษาร้อยกรอง, อาจสะกดอย่างอื่นเป็น ภารา ก็มี)
* ปาราปารา รูปแบบการเต้นที่กำเนิดขึ้นในญี่ปุ่นช่วงปลายศตวรรษที่ 20
พืชที่ถูกละเลยและมีการนำมาใช้ประโยชน์น้อย

[200px|thumb|right|ต้น[พุทราอินเดีย (*Z. mauritiana*)]]
**พืชที่ถูกละเลยและมีการนำมาใช้ประโยชน์น้อย** (; NUS) คือ พืชที่โดยปกติสามารถนำมาใช้เป็นอาหาร เส้นใยพืช อาหารสัตว์ นํ้ามันพืช หรือเป็นพืชมีคุณสมบัติทางยา พืชจำพวกนี้ยังมีการศึกษาน้อยถึงศักยภาพเพื่อความมั่นคงทางอาหาร สารอาหาร สุขภาพ รายได้ และความเป็นประโยชน์ต่อสภาพแวดล้อม ซึ่งเป็นพืชที่นักวิจัยและคนอื่นๆ มองข้ามความสำคัญ

## ภาพรวม
NUS ถูกปลูกอยู่ในพื้นที่เล็กๆ ปัจจุบันมีเพียงพืช 3 ชนิด คือ ข้าวโพด ข้าวสาลี และข้าว ซึ่งเป็นแหล่งโปรตีนและพลังงานส่วนใหญ่ของโลก มี 95 % ของอาหารบนโลกได้มาจากพืชเพียง 30 ชนิด ในขณะที่ยังเหลือพืชอีกประมาณ 7,500 ชนิดบนพื้นโลกที่สามารถกินได้ ซึ่งพืชเหล่านี้ถูกจัดให้เป็นพืชที่มีการนำมาใช้ประโยชน์น้อย และพืชที่ถูกละเลย รวมถึงพืชที่มีการใช้อย่างกว้างขวางในอดีตแต่ปัจจุบันลดน้อยลง พืชจำพวก NUS นอกจากจะมีศักยภาพด้านการค้าแล้ว พืชดังกล่าวยังเป็นมิตรต่อสภาพแวดล้อม ทั้งนี้เนื่องจากความสามารถในการปรับตัวต่อดินและสภาพอากาศ 

;พืชที่ถูกจัดว่าเป็น underutilized crops  มีคุณสมบัติ 3 ประการดังนี้
1.มีคุณประโยชน์ทางอาหารและพลังงาน

2.นำมาปลุกได้ หรือ เคยปลูกในอดีตแต่ปัจจุบันมีการปลูกน้อยลง

3.การเพาะปลูกน้อยเมื่อเทียบกับพืชอื่น

;Neglected and Underutilized crops มีลักษณะสำคัญดังนี้
1.มีคุณประโยชน์ในแง่ของความหลากหลายและมีศักยภาพสูงในการเพิ่มรายได้ ช่วยในเรื่องความมั่นคงของอาหาร มีสารอาหารสูง

2.มีความสัมพันธ์ในแง่การปรับตัวกับพื้นที่ปลูกหรือแหล่งกำเนิดได้ดี

3.เป็นทั้งพืชในท้องถิ่นและพืชการค้า หรือพืชป่าที่มีข้อมูลเกี่ยวกับชีววิทยา การเพาะปลูก และการนำไปใช้น้อย

4.ปรับตัวได้ในระบบนิเวศน์เฉพาะและแหล่งกำเนิด

5.มีข้อจำกัดของระบบการผลิตเมล็ดพันธุ์

6.นำมาใช้ในประเพณีระดับท้องถิ่น

7.ถูกรวบรวมจากป่าและนำมาผลิตเพื่อการค้า

8.ได้รับความสนใจน้อยจากการวิจัย นักส่งเสริม เกษตรกร ผู้วางแผนระดับนโยบาย ผู้ผลิตทางเทคโนโลยี และผู้บริโภค

9.อาจเป็นพืชที่มีคุณค่าทางอาหารสูงและมีสารทางยา

หมวดหมู่:ความยั่งยืน
หมวดหมู่:เกษตรกรรม

หมวดหมู่:Crops
Crop wild relative

Crop Wild Relative คือ สายพันธุ์ป่าของพืชอาหารพันธุ์เพาะปลูก

## ภาพรวม
สายพันธุ์ป่าของพืชปลูกหรือ Crop Wild Relatives (CWR) ที่รวมถึงบรรดาพืชสายพันธุ์ลูกที่เกิดขึ้นและพืชสายพันธุ์ที่ใกล้ชิดอื่นๆ ซึ่งเป็นแหล่งทรัพยากรที่มีความสำคัญสำหรับการเพิ่มผลผลิตทางการเกษตรและสำหรับระบบนิเวศน์เกษตรที่ยั่งยืน CWR เป็นตัวพิสูจน์ถึงความมั่นคงทางอาหาร ในสถานการณ์ที่ภูมิอากาศโลกเปลี่ยนแปลง และระบบนิเวศวิทยาที่ไม่มีเสถียรภาพ Nikolai Vavilov ซึ่งเป็นนักพฤษศาสตร์ชาวรัสเซี่ยน และเป็นผู้หนึ่งที่จุดประกายความสำคัญของ CWR ในช่วงต้นของศตวรรษที่ 20 พันธุกรรมของCWR ถูกนำมาใช้โดยมนุษย์มาเป็นพันปีแล้ว เพื่อปรับปรุงผลผลิตและคุณภาพผลผลิตของพืช เกษตรกรใช้วิธีการดั่งเดิมในการปรับปรุงพันธุ์พืช ตัวอย่างเช่น ในเม็กซิโก ข้าวโพดพันธุ์ป่า (Zea mexicana) จะถูกปลูกเป็นแถวข้างๆข้าวโพดพันธุ์เพาะปลูก เพื่อสนับสนุนให้เกิดการผสมข้ามตามธรรมชาติและช่วยปรับปรุงผลผลิต ยิ่งไปกว่านั้นในปัจจุบัน นักปรับปรุงพันธุ์ได้ใช้ยีนของ CWR เพื่อปรับปรุงให้เกิดความหลากหลายของพืชเช่นข้าว (Oryza sativa) , มะเขือเทศ (Lycopersicon esculentum) และพืชตระกูลถั่ว CWR ให้ยีนที่เป็นประดยชน์อย่างมากแก่พืชปลูกและพันธุ์พืชใหม่ๆของพืชปลูกหลักในปัจจุบันมียีนของพันธุ์ป่าติดมาด้วย ดังนั้น CWR จึงเป็นพืชป่าที่สัมพันธ์กับชนิดพืชที่มีความสำคัญทางด้านสังคมและเศรษฐกิจทั้งในแง่ อาหารมนุษย์ อาหารสัตว์และพืชอาหารสัตว์ พืชที่ใช้เป็นยา เครื่องปรุงรส ไม้ดอก ไม้ป่า และพืชที่ใช้ในอุตสาหกรรม เช่น น้ำมัน เส้นใยและพืชอื่นที่มีลักาณะที่เป็นประโยชน์ เราสามารถเรียก CWR ถูกเรียกว่าเป็น “พืชป่าที่มีการนำมาใช้ทางอ้อมโดยอาศัยความใกล้ชิดของยีนและความสัมพันธ์กับพืชที่กำลังปลูก”

## การอนุรักษ์

CWR เป็นองค์ประกอบที่สำคัญของระบบนิเวศน์ธรรมชาติและระบบนิเวศน์เกษตร และดังนั้นมีความสำคัญในการรักษาระบบนิเวศน์โดยรวม การอนุลักษณ์ CWR และการใช้อย่างยั่งยืนจึงมีความสำคัญสำหรับการปรับปรุงผลผลิตทางการเกษตร การเพิ่มความมั่นคงทางอาหาร และการรักษาสภาพแวดล้อม ประชากรตามธรรมชาติของ CWR กำลังอยุ่ในภาวะเสี่ยงเพิ่มขึ้น กล่าวคือถูกคุกคามโดยสูญเสียสภาพพื้นที่อยู่ถูกทำลายและสภาพแวดล้อมที่เสื่อมโทรม หรือถูกเปลี่ยนสภาพไปเพื่อใช้ประโยชน์อย่างอื่น การทำลายป่าจะนำไปสู่การสูญเสียพืชป่าที่สำคัญหลายชนิดที่สัมพันธ์กับผลไม้ ถั่ว และพืชอุตสาหกรรม ประชากรของพืชป่าขอธัญพืช ที่เคยมีในเขตแห้งแล้งหรือกึ่งแห้งแล้งกำลังถูกทำให้ลดน้อยลงอย่างรุนแรงโดยการทำลายพื้นหญ้าและสุดท้ายจะกลายเป็นทะเลทราย การเจริญเติบโตของภาคอุตสาหกรรมเกษตรมีส่วนทำให้ CWR มีน้อยลงในระบบนิเวศน์เกษตร การอนุลักษณ์และใช้ CWR อย่างฉลาด เป็นสิ่งที่จำเป็นที่จะช่วยเพิ่มความปลอกภัยทางอาหาร กำจัดความทุกข์ยาก และรักษาสภาพแวดล้อม

## ดูเพิ่ม
* เกษตรกรรม

## อ้างอิง

## แหล่งข้อมูลอื่น
* CWR Global Portal
* European Crop Wild Relative Diversity Assessment and Conservation Forum
* Short DIVERSEEDS video on crop wild relatives in the fertile cresent in Israel 

หมวดหมู่:เกษตรกรรม
ศูนย์กลางของการกำเนิด

[right|thumb|200px| The wild [emmer wheat can be found in northern Israel. [Watch a short video]http://www.diverseeds.eu/uploads/media/Crop_Wild_Relatives_ver2.mp4  on emmer wheat.]]

**ศูนย์กลางของการกำเนิด** () คือ บริเวณที่กลุ่มสิ่งมีชีวิตถือกำเนิดขึ้น เช่น พันธุ์พื้นถิ่นหรือพันธุ์ป่า หลายคนเชื่อว่าศูนย์กลางของการกำเนิดเป็นศูนย์กลางของความหลากหลายด้วย

## พืช
ต้นกำเนิดของพืชเป็นพื้นฐานของการปรับปรุงพันธุ์พืช ในกรณีที่ชี้ให้เห็นถึง พืชป่า พืชเครือญาติ และยีนใหม่ๆที่เป็นยีนเด่น และแหล่งของความต้านทานต่อโรค  ความรู้เกี่ยวกับต้นกำเนิดของพืชมีความสำคัญในแง่ของการหลีกเลี่ยงการสูญเสียพันธุกรรมพืช (genetic erosion) การสูญเสียพันธุ์พืชเกิดขึ้นเนื่องจากการสูญเสียลักษณะทางนิเวศวิทยา และพันธุ์พื้นถิ่น การสูญเสียแหล่งที่อยู่ เช่น ป่า และการเพิ่มขึ้นของชุมชนเมือง การอนุรักษ์พันธุ์พืชทำได้โดยการรวบรวมยีน (gene bank) ซึ่งอาจอยู่ในรูปของการรวบรวมเมล็ด การแช่แข็งต้นพืช รวมถึงการรวมรวมในแหล่งที่อยู่ตามธรรมชาติ โดยเฉพาะแหล่งที่เป็นต้นกำเนิดพืช

## ศูนย์กลางของวาวิลอฟ

thumb|150px|right|Nikolai Vavilov
left|thumb|300px|(1) Mexico-Guatemala, (2) Peru-Ecuador-Bolivia, (2A) Southern Chile, (2B) Southern Brazil, (3) Mediterranean, (4) Middle East, (5) Ethiopia, (6) Central Asia, (7) Indo-Burma, (7A) Siam-Malaya-Java, (8) China. .

ศูนย์กลางของวาวิลอฟ เป็นศูนย์กลางที่เริ่มก่อตั้งโดย Nikolai Ivanovich Vavilovเพื่อเป็นศูนย์กลางเริ่มต้นสำหรับพืชพื้นถิ่น วาวิลอฟ ได้พัฒนาทฤษฎีของศูนย์กลางการกำเนิดพืชปลูก เขาพูดว่าพืชไม่ได้กำเนิดอยู่บนพื้นที่ใดพื้นที่หนึ่งในโลก หากเพียงแต่จะอยู่อย่างกระจายตามภูมิภาคต่างๆ เป็นที่น่าเชื่อว่า ศูนย์กลางของการกำเนิดเป็นศูนย์กลางของความหลากหลาย จนกระทั่งในปัจจุบัน Vavilov center ก็ยังครอบคลุมถึงภูมิภาคต่างๆที่มีความหลากหลายทางพันธุกรรมของพืชป่าและเป็นแหล่งธรรมชาติของพืชพื้นถิ่น

ศูนย์กลางของพืชปลูกในโลก

## See also
*Crop wild relatives
*Landraces
*Neglected and Underutilized Crops

## References

หมวดหมู่:การอนุรักษ์
โพสต์พังก์ริไววัล

**โพสต์พังก์ริไววัล** () เป็นแนวดนตรีออลเทอร์นาทิฟร็อกแนวหนึ่ง เริ่มต้นในคริสต์ทศวรรษ 2000 โดยสานต่อแนวทางของดนตรีโพสต์-พังก์จากปลายคริสต์ทศวรรษ 1970 โดยนำเอกลักษณ์ของแนวนี้มาผสมกับแนวทดลองอื่น แต่ยังรักษารูปแบบจากคริสต์ทศวรรษ 1970 เอาไว้ แนวนี้เริ่มต้นจากทั้งสหรัฐอเมริกา (เช่น เดอะสโตรกส์) และอังกฤษ (เช่น อาร์กติกมังกีส์)

หมวดหมู่:ดนตรีร็อก
หมวดหมู่:แนวเพลงออลเทอร์นาทิฟร็อก
ปอนโช

thumb|200px|right|ปอนโช

**ปอนโช** () เป็นเครื่องแต่งกายพื้นเมืองของชาวลาตินอเมริกา ลักษณะเป็นผ้าคลุมไหล่ มีรูตรงกลาง สวมเผื่อกันฝนและให้ความอบอุ่นแก่ร่างกาย

หมวดหมู่:เครื่องแต่งกาย
ตองจิ๋ว

**ตองจิ๋ว** มีชื่อในภาษาจีนกลางว่า **ถาง โจว** () เป็นลูกศิษย์คนหนึ่งของเตียวก๊ก (張角 *จาง เจฺว๋*) ซึ่งเป็นผู้นำของกบฏโพกผ้าเหลืองในช่วงปลายราชวงศ์ฮั่นตะวันออก  

## ประวัติ
ตองจิ๋วเป็นชาวเมืองเจลำ (濟南郡 *จี่หนานจฺวิ้น*) ซึ่งปัจจุบันคือนครจี่หนาน (濟南市 *จี่หนานชื่อ*) มณฑลชานตง (山東) เป็นลูกศิษย์คนหนึ่งของเตียวก๊ก (張角 *จาง เจฺว๋*) ซึ่งเป็นผู้นำของกบฏโพกผ้าเหลือง

เมื่อ ค.ศ. 183 เตียวก๊กสั่งให้ม้าอ้วนยี่ (馬元義 *หม่า ยฺเหวียนอี้*) ให้เตรียมการก่อกบฏ ม้าอ้วนยี่ระดมเหล่าสาวกจากมณฑลเกงจิ๋ว (荊州 *จิงโจว*) และยังจิ๋ว (揚州 *หยางโจว*) ได้หลายหมื่นคนและให้รวมอยู่ในอำเภอเงียบกุ๋น (鄴城 *เย่เฉิง*) และลอบตัดสินบนขุนนางขันทีตำแหน่งผู้ถวายงานกลาง (中常侍 *จงฉางชื่อ*) ได้แก่ ฮองสี (封諝 *เฟิง ซฺวี*), สฺวี เฟิ่ง (徐奉) และคนอื่น ๆ ให้เป็นไส้ศึกอยู่ภายใน นัดแนะวันก่อกบฏทั้งภายนอกและภายในเป็นปีถัดไปซึ่งเป็นปีเจี๋ยจื่อ (甲子) ตามระบบกานจือ (干支) ในวันที่ 5 เดือน 3 ซึ่งเป็นวันเจี๋ยจื่อ แต่ก่อนที่จะได้เริ่มการก่อกบฏ ตองจิ๋วที่เป็นลูกศิษย์ของเตียวก๊กเผยแผนการของเตียวก๊กให้ราชสำนักทราบ ม้าอ้วนยี่จึงถูกจับเมื่อเดือน 1 ของศักราชจงผิง (中平) ปีที่ 1 (ค.ศ. 184) และถูกประหารชีวิตในลกเอี๋ยง (洛陽 *ลั่วหยาง*) นครหลวงของราชวงศ์ฮั่นด้วยวิธีแยกร่าง การทรยศของตองจิ๋วและการเสียชีวิตของม้าอ้วนยี่ทำให้เตียวก๊กจำต้องเร่งดำเนินการก่อกบฏในเดือน 2 ของปีนั้นแทน
 
## ดูเพิ่ม
* รายชื่อบุคคลในยุคสามก๊ก
* กบฏโพกผ้าเหลือง

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลที่เกิดในคริสต์ศตวรรษที่ 2
หมวดหมู่:กบฏโพกผ้าเหลือง
ชื่อบุคคลจีน

**ชื่อบุคคลจีน** จะมีการวางตำแหน่งของชื่อและนามสกุลต่างจากรูปแบบชื่อบุคคลไทย และชื่อบุคคลทางตะวันตก โดยจะมีการวางนามสกุลไว้หน้าชื่อ และเขียนชื่อทั้งหมดติดกัน โดยตัวอย่างเช่น หลิว เต๋อหัว (刘德华) ชื่อคือ เต๋อหัว และนามสกุลคือ หลิว ชื่อบุคคลจีนมีการใช้ในหลายประเทศที่ใช้ภาษาจีนเป็นหลักได้แก่ ประเทศจีน ประเทศไต้หวัน ประเทศสิงคโปร์

นามสกุลของจีน มักจะมีคำเดียว เช่น เฉิน (陳/陈) หวัง (王) จาง (張/张) ในอดีตอาจพบนามสกุลจีนสองพยางค์ขึ้นไป ซึ่งส่วนมากจะเป็นเชื้อสายราชวงศ์หรือขุนนาง เมื่อหญิงสาวแต่งงานก็จะเปลี่ยนไปใช้นามสกุลของสามี สำหรับชื่อตัวอาจมีหนึ่งหรือสองคำ ส่วนเสียงอ่านก็ขึ้นอยู่กับสำเนียงที่ใช้

อย่างเช่นเล่าปี่ ก็มีนามสกุลเล่า (ภาษาจีนกลางอ่านว่า หลิว) 

ชื่อของคนจีนนั้นจะมีสองชื่อคือ ชื่อที่เรียกกันในบ้านหรือในครอบครัว เรียกว่า "หมิง" มักมีพยางค์เดียว
และ "ชื่อทางการ" (Chinese style name, courtesy name หรือ adult name)  ซึ่งเป็นชื่อที่ครูตั้งให้เมื่อเข้าเรียนหนังสือในโรงเรียน เป็นชื่อที่ใช้เรียกเพื่อแสดงความสุภาพ

เช่น เล่าปี่ เล่า (หลิว) เป็นชื่อสกุล ปี่ (เป้ย) เป็นชื่อตัว ส่วนชื่อทางการคือ เสวี้ยนเต๋อ

หมวดหมู่:ชื่อ
หมวดหมู่:ชื่อบุคคล

หมวดหมู่:วัฒนธรรมจีน
หมวดหมู่:ประเพณีจีน
หมวดหมู่:ชาวจีน
เจ้าจอมมารดาหม่อมราชวงศ์เกสร ในรัชกาลที่ 5

**เจ้าจอมมารดาหม่อมราชวงศ์เกสร** ในรัชกาลที่ 5 (สกุลเดิม สนิทวงศ์) เป็นธิดาของหม่อมเจ้าสวาสดิ สนิทวงศ์ (พระโอรสในพระเจ้าบรมวงศ์เธอ กรมหลวงวงศาธิราชสนิท) กับ หม่อมพลอย สนิทวงศ์ ณ อยุธยา

หม่อมราชวงศ์เกสร สนิทวงศ์ ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้พระประสูติกาลพระราชโอรสในพระบาทสมเด็จพระจุลจอมเกล้าเจ้าอยู่หัว 2 พระองค์ คือ
*พระองค์เจ้าชายอิศริยาภรณ์ ประสูติเมื่อวันที่ 21 ตุลาคม พ.ศ. 2431  สิ้นพระชนม์วันที่ 21 กันยายน พ.ศ. 2435 พระชันษา 4 ปี
*พระองค์เจ้าชายอนุสรณ์ศิริประสาธน์ ประสูติเมื่อวันที่ 21 กุมภาพันธ์ พ.ศ. 2434 สิ้นพระชนม์วันที่ 6 พฤษภาคม พ.ศ. 2443 พระชันษา 9 ปี

เจ้าจอมมารดาหม่อมราชวงศ์เกสร ในรัชกาลที่ 5 ถึงแก่อสัญกรรมในพระบาทสมเด็จพระจุลจอมเกล้าเจ้าอยู่หัว เมื่อวันที่ 17 มีนาคม พ.ศ. 2452

## กรณียกิจ
[thumb|250px|อาคารเรียน[โรงเรียนมัธยมวัดเบญจมบพิตร]]
พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้นำทุนทรัพย์สมบัติของเจ้าจอมมารดาหม่อมราชวงศ์เกสร และพระราชโอรส 2 พระองค์ คือพระเจ้าลูกยาเธอ พระองค์เจ้าอิศริยาภรณ์ และ พระเจ้าลูกยาเธอ พระองค์เจ้าอนุสรณ์ศิริประสาธน์ ไปสร้างโรงเรียนเบญจมบพิตร (โรงเรียนมัธยมวัดเบญจมบพิตร ในปัจจุบัน)

## เครื่องราชอิสริยาภรณ์

## ลำดับสาแหรก



## อ้างอิง

* 

* 

* สายสกุลสนิทวงศ์ 
* 

หมวดหมู่:พระภรรยาในรัชกาลที่ 5
เกสร สนิทวงศ์
หมวดหมู่:ราชสกุลสนิทวงศ์
เกสร สนิทวงศ์
เจ้าจอมหม่อมราชวงศ์ข้อ ในรัชกาลที่ 5

**เจ้าจอมหม่อมราชวงศ์ข้อ ในรัชกาลที่ 5** เป็นธิดาของพระวรวงศ์เธอ พระองค์เจ้าสายสนิทวงศ์ กับหม่อมเขียน  เป็นน้องสาวของหม่อมราชวงศ์สุวพันธุ์ สนิทวงศ์ เจ้าพระยาวงษานุประพัทธ์ (หม่อมราชวงศ์สท้าน สนิทวงศ์) และเจ้าจอมมารดาหม่อมราชวงศ์เนื่อง ในรัชกาลที่ 5 

หม่อมราชวงศ์ข้อ สนิทวงศ์ เข้าถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว แต่ไม่ได้ให้พระประสูติกาลพระราชโอรส หรือพระราชธิดา 

เจ้าจอมหม่อมราชวงศ์ข้อถึงแก่อนิจกรรมด้วยโรคชราเมื่อวันที่ 21 กรกฎาคม พ.ศ. 2475 สิริรวมอายุได้ 65 ปี และได้จัดพิธีพระราชทานเพลิงศพ ณ วัดปทุมวนารามราชวรวิหาร เมื่อวันที่ 26 กรกฎาคม พ.ศ. 2475 ในการนี้ได้พระราชทานเงิน ๑๐๐๐ สตางค์ ผ้าขาว ๒ พับ 

## เครื่องราชอิสริยาภรณ์

## ลำดับสาแหรก




## อ้างอิง

ข้อ สนิทวงศ์
หมวดหมู่:พระภรรยาในรัชกาลที่ 5
ข
ข
ไบรอัน อดัมส์

**ไบรอัน กาย อดัมส์** () เกิดเมื่อวันที่ 5 พฤศจิกายน ค.ศ. 1959 เป็นนักร้อง นักแต่งเพลง และช่างภาพชาวแคนาดา และยังเป็นนักถ่ายภาพ อดัมส์ได้รับรางวัลแกรมมี่ครั้งที่ 34 ถึง 2 รางวัล ในสาขาการแสดงเพลงบรรเลงป็อปยอดเยี่ยม และ เขียนเพลงประกอบภาพยนตร์หรือโทรทัศน์หรือสื่ออื่นยอดเยี่ยม จากการทำงานในเพลงประกอบภาพยนตร์เรื่อง *Robin Hood: Prince of Thieves* โดยเพลง *(Everything I Do) I Do It for You* สามารถขึ้นไปถึงอันดับหนึ่งของชาร์ตของอังกฤษนานถึง 16 สัปดาห์ เขายังได้รับการเสนอเข้าชิงรางวัลแกรมมี่มาแล้วหลายครั้งโดยการเสนอชื่อเข้าชิงครั้งแรกของเขาเมื่อครั้งที่ 28 กับอัลบั้ม Reckless และเพลง "It's Only Love" ในชีวิตการทำงานของเขามียอดขายประมาณ 65 ล้านชุด อดัมส์ยังมีชื่อติดอยู่ในวอล์กออฟเฟมของทางแคนาดาในปี 1998 และในเดือนเมษายน 2006 และยังติดในมิวสิกฮอลออฟเฟมกับรางวัลจูโน 

เขายังได้รับการเสนอชื่อเข้าชิงรางวัลลูกโลกทองคำครั้งครั้งที่ 5 ของเขาในปี 2007 จากการประพันธ์เพลงในภาพยนตร์เรื่อง *Bobby* และได้รับการเสนอชื่อเข้าชิงรางวัลออสการ์มาแล้ว 3 ครั้งสำหรับผลงานในเพลงประกอบภาพยนตร์

## ผลงานเพลง
* *Bryan Adams* (1980)
* *You Want It You Got It* (1981)
* *Cuts Like a Knife* (1983)
* *Reckless* (1984)
* *Into the Fire* (1987)
* *Waking Up the Neighbours* (1991)
* *So Far So Good* (1993)
* *18 til I Die* (1996)
* *On a Day Like Today* (1998)
* *Spirit: Stallion of the Cimarron* (2002)
* *Room Service* (2004)
* *11* (2008)
* *Tracks of My Years* (2014)
* *Get Up* (2015)
* *Shine a Light* (2019)
* *Pretty Woman - The Musical* (2022)
* *So Happy It Hurts* (2022)
* *Classic* (2022)
* *Roll with the Punches* (2025)

## อ้างอิง

## แหล่งข้อมูลอื่น

* 
* 

หมวดหมู่:บุคคลจากรัฐออนแทรีโอ
หมวดหมู่:ผู้ที่ได้รับรางวัลแกรมมี
หมวดหมู่:นักร้องแคนาดา
หมวดหมู่:ศิลปินสังกัดเอแอนด์เอ็มเรเคิดส์
พลิกหลักสูตรมรณะ

**พลิกหลักสูตรมรณะ** (ชื่ออังกฤษ Apt Pupil) เป็นภาพยนตร์ในปี ค.ศ. 1998 กำกับโดยไบรอัน ซิงเกอร์ ที่มีผลงานกำกับอย่าง *The Usual Suspect* และ *X-Men* ทั้ง 2 ภาค  นำแสดงโดยเอียน แม็กเคลเลน และแบรด เรนโฟร โดยดัดแปลงมาจากบทประพันธ์ในชื่อเดียวกันของสตีเฟนคิง ที่ตีพิมพ์ใน *Different Seasons* ในปี 1982

*พลิกหลักสูตรมรณะ* เป็นภาพยนตร์แนวระทึกขวัญที่มีเรื่องราวเกี่ยวกับ ท็อดด์ บาวเดน (แบรด เรนโฟร) นักเรียนที่บังเอิญรู้เรื่องว่า เคิร์ต ดุสเซนเดอร์ (เอียน แม็กเคลเลน) ชายชราข้างบ้านคืออดีตอาชญากรนาซีที่หนีมาซ่อนตัว โดยเป็นอาชญากรสงครามในช่วงสงครามโลกครั้งที่ 2 ท็อดด์บังคับให้เคิร์ตเล่าโดยขู่ว่าหากไม่เล่าจะนำไปแจ้งความ 

หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ที่สร้างจากหนังสือของ สตีเฟ่น คิง
ฟีนิกซ์ (ยานอวกาศ)

thumb|สัญญาลักษณ์โครงการฟีนิกซ์

**ยานฟีนิกซ์** () เป็นยานสำรวจดาวอังคารของโครงการสำรวจดาวอังคาร  ยานลำนี้มีภารกิจหลักในการสำรวจสิ่งแวดล้อมที่เหมาะสมสำหรับชืวิตขนาดเล็กและเพื่อสำรวจประวัติศาสตร์ของน้ำบนดาว  เพื่อเป็นข้อมูลว่าดาวอังคารเคยมีแหล่งน้ำบนดาวมาก่อนหรือไม่อย่างไร

ยานฟีนิกซ์ถูกปล่อยในวันที่ 4 สิงหาคม พ.ศ. 2550  ด้วยจรวดเดลต้าทู 7925 ของนาซา  ยานเดินทางมาถึงและลงจอดในวันที่ 25 พฤษภาคม พ.ศ. 2551  ณ บริเวณขั้วโลกเหนือของดาวอังคาร

ยานลำนี้ได้รับการออกแบบให้มีแขนกล  ใช้ในการตักดินทรายที่อยู่บริเวณรอบๆ ยาน  และยานยังมีเตาสำหรับทดลองปฏิกิริยาทางเคมี  ใช้สำหรับทดสอบดินบนดาวเพื่อหาสารประกอบของน้ำ  โดยใช้แขนกลของยานตักและเทลงในเตา  นอกจากนี้ยานยังมีกล้องสำหรับถ่ายภาพบนดาว  โดยยานฟีนิกซ์ใช้พลังงานจากการชาร์จพลังงานจากแผงโซล่าเซลของยาน

ฟีนิกซ์ถูกออกแบบให้ปฏิบัติภารกิจเพียงแค่สามเดือน  และข้อมูลที่ได้จากการสำรวจครบตามที่ต้องการ  แต่หลังจากสามเดือนยานยังสามารถทำงานต่อได้อีกกว่าสองเดือน  ทางโครงการจึงเพิ่มงบประมาณการสำรวจ  ดังนั้นโครงการนี้จึงเลื่อนระยะเวลาออกไปจนถึงสิ้นปี พ.ศ. 2551

ในวันที่ 10 พฤศจิกายน พ.ศ. 2551  นาซาไม่สามารถติดต่อกับยานฟีนิกซ์ได้  เป็นเพราะยานไม่สามารถชาร์จพลังงานจากดวงอาทิตย์ได้  (เกิดจากสภาวะแวดล้อมของดาว)  ทำให้นาซาสูญเสียยานฟีนิกซ์ก่อนกำหนด  อย่างไรก็ตาม นับว่าโครงการนี้ประสบความสำเร็จเป็นอย่างสูงเพราะมันได้ทำการทดสอบทางด้านวิทยาศาสตร์ได้สำเร็จในทุกรายการที่ได้วางแผนไว้

ในปี พ.ศ. 2552  นาซามีโครงการส่งยานสำรวจดาวอังคารหลังจากยานฟีนิกซ์ ชื่อว่า Mars Science Laboratory

## อ้างอิง

หมวดหมู่:ยานอวกาศของนาซา
หมวดหมู่:ภารกิจสู่ดาวอังคาร
หมวดหมู่:ภารกิจอวกาศในปี พ.ศ. 2550
เบลนเดอร์

**เบลนเดอร์** (blender) อาจหมายถึง
* เครื่องปั่น
* เบลนเดอร์ (ซอฟต์แวร์)
* เบลนเดอร์ (นิตยสาร)
เครื่องปั่น

thumb|200px|เครื่องปั่น

**เครื่องปั่น** () เป็นเครื่องใช้ไฟฟ้าในครัวเรือนที่ใช้สำหรับปั่น บด สับ หรือผสมอาหารและเครื่องดื่มต่างๆ โดยทั่วไปแล้วเครื่องปั่นจะประกอบด้วยมอเตอร์ ใบมีด และโถปั่นสามารถปั่นผัก ผลไม้ และอื่นๆ เช่น พริก กระเทียม พวกเนื้อสัตว์ต่างๆ เป็นต้น เวลา ปั่นเสร็จก็จะออกมาเป็นชิ้นเล็กๆละเอียด เพื่อนำไปใช้

เครื่องปั่นโดยทั่วไปประกอบด้วย มอเตอร์, โถปั่น, ใบมีด, ฝาปิด, และฐาน โดยทั่วไปโถปั่นมักทำจากพลาสติกหรือแก้ว ส่วนใบมีดทำจากโลหะ เช่น สแตนเลสสตีล

ผลกระทบในการทําลายเซลล์ ได้แก่ ความเร็วในการโหลดของมอเตอร์ ความเร็วที่ส่งไปยังใบมีดผ่านขั้วต่อ และปริมาณ ความยาว และความหนาของใบมีด พร้อมกับรูปร่างของโถผสม ท้ายที่สุดแล้ว ปัจจัยเหล่านี้มีส่วนช่วยในทันทีความเร็วและความถี่ในการตัดของใบมีดเมื่อหั่นหรือกระทบกับส่วนผสม เพื่อให้ได้ผลการทําลายเซลล์และการบดที่สมดุล

## การทำงาน
มอเตอร์ในเครื่องปั่นทำงานโดยเปลี่ยนพลังงานไฟฟ้าให้เป็นพลังงานกลเพื่อขับเคลื่อนใบมีดให้หมุน ซึ่งจะทำการปั่นและผสมส่วนผสมต่างๆ ในโถปั่น โดยทั่วไปแล้ว มอเตอร์ของเครื่องปั่นเป็นมอเตอร์ไฟฟ้าขนาดเล็กที่ระบายความร้อนด้วยอากาศ เมื่อเปิดเครื่อง มอเตอร์จะหมุนเพลา ทำให้ใบมีดหมุนด้วยความเร็วสูง มอเตอร์บางรุ่นยังใช้การเคลื่อนที่ของมอเตอร์เพื่อดึงอากาศเข้าไปในตัวเครื่องเพื่อระบายความร้อน

## ประวัติศาสตร์
ในปี ค.ศ. 1922 มีการประดิษฐ์เครื่องปั่นน้ำผลไม้เป็นเครื่องแรกของโลก โดยชาวโปแลนด์ที่ไปตั้งถิ่นฐานอยู่ที่รัฐวิสคอนซินในสหรัฐอเมริกา มีชื่อว่า นาย Stephen J. Poplawski ซึ่งออกแบบและผลิตเครื่องผสมเครื่องดื่มนี้ภายใต้สัญญากับบริษัท Arnold Electric ที่เมือง Racine โดยเครื่องนี้ถูกผลิตเพื่อใช้ปั่นเครื่องดื่ม เข้าใจว่าคงคล้ายกับเครื่องดื่มธัญพืชในปัจจุบัน และได้ขอสิทธิบัตรในปี ค.ศ. 1922 รูปร่างก็ค่อนข้างจะเหมือนเครื่องปั่นน้ำผลไม้ในปัจจุบัน และเป็นครั้งแรกที่มีการใช้ใบมีดปั่นตรงส่วนล่างของตัวโถ

แต่เครื่องปั่นน้ำผลไม้ที่กลายเป็นที่รู้จักไปทั่วโลก เริ่มจากนาย Fred Osius ซึ่งเปิดโรงงานผลิตอุปกรณ์เครื่องใช้ในครัวอยู่ก่อนแล้ว ได้นำ Blender ของนาย Poplawski มาพัฒนาต่อและได้จดสิทธิบัตรในปี ค.ศ. 1933 แต่การที่จะพัฒนาและผลิตในเชิงพาณิชย์ต้องมีเงินทุน ดังนั้น Fred Osius จึงได้นำเสนอสิ่งประดิษฐ์ล่าสุดที่จะ “ปฏิรูปนิสัยในการรับประทานอาหารของผู้คน” ให้แก่นาย Fred Waring ซึ่งเป็นหัวหน้าวงออเครสต้าที่มีชื่อเสียงในยุคนั้น ปรากฏว่า Fred Waring สนใจมากและพร้อมที่จะให้การสนับสนุนเงินทุนทันที ต่อมาสิ่งที่เขาเรียกว่า เครื่องผสมมหัศจรรย์ (Miracle Mixer) ก็ได้ออกงาน National Restaurant Show ที่ชิคาโกเป็นครั้งแรก ในปี ค.ศ. 1937 ด้วยราคาขายปลีกที่ 29.75 ดอลลาร์ จนถึงปี ค.ศ. 1938 เมื่อได้เปลี่ยนมาใช้ชื่อบริษัทว่า Waring Corporation ตั้งแต่นั้นมา ชื่อ Waring Blender จึงเป็นที่รู้จักกันไปทั่วโลก

## มาตรฐานการผลิต
มาตรฐานผลิตภัณฑ์อุตสาหกรรม (มอก.) สำหรับเครื่องปั่นในประเทศไทย คือ มอก. 60335 เล่ม 2(4)-2566 ซึ่งเป็นข้อกำหนดด้านความปลอดภัยสำหรับเครื่องปั่นสลัดน้ำที่ใช้ในที่อยู่อาศัยและเครื่องใช้ไฟฟ้าที่คล้ายกัน. มาตรฐานนี้มีผลบังคับใช้ตั้งแต่วันที่ 20 พฤศจิกายน 2567 และอ้างอิงมาตรฐานสากล: IEC 60335-2-4:2021

## อ้างอิง

## ดูเพิ่ม

* เครื่องผสมอาหาร

ค
เครื่องผสมอาหาร

thumb|เครื่องผสมอาหารแบบมือถือ
[thumb|การตี[ไข่ขาวจนยอดตั้งแข็ง]]

**เครื่องผสมอาหาร** หรือ **มิกเซอร์** มีทั้งแบบถือและแบบตั้งโต๊ะ ใช้ผสมหรือตีส่วนผสมอาหารเข้าด้วยกันด้วยแรงจากมอเตอร์ไฟฟ้าเท่านั้น ไม่ได้ใช้ทำให้อาหารสุกด้วยความร้อน โดยทั่วไปสามารถปรับระดับความเร็วได้หลายระดับ เพราะการตีนานหรือใช้เวลาน้อยเกินไปอาจมีผลกับลักษณะของอาหาร

## เครื่องผสมอาหาร
สามารถเรียกชื่ออื่นๆได้ เช่น เครื่องตีไข่ เครื่องมิกซ์เซอร์ อ่างผสมครีม เครื่องตีครีม เครื่องนวดแป้ง 

## เครื่องตีไข่
สาเหตุที่เรียกเครื่องตีไข่นี้ เพราะนำไปตีไข่จริงๆ จึงเรียกเครื่องตีไข่

=เครื่องมิกซ์เซอร์=
สาเหตุที่เรียกเช่นนี้ คือเครื่องผสมอาหารนี้ สามารถนำมาใช้กับ เครื่องดื่มได้ด้วย ไม่เพียงแต่ใช้เพื่อผสมอาหาร

## อ่างผสมครีม
เครื่องผสมอาหารนั้นมิใช่แต่นำไปผสมอาหารเพียงอย่างเดียว แต่สามารถนำมาผสมครีมและสารเคมีต่างๆ เช่น ครีมนวดหน้า เป็นต้น 

## เครื่องตีครีม
การที่เรียกเครื่องตีครีมนั้น บางท่านอาจจะใช้เพียงทัพพี หรือ กระบวย ในการตีได้เช่นกัน หรืออาจใช้เครื่องตีแบบมือถือก็ได้ แต่ในความเป็นจริงเครื่องที่มีมอร์เตอร์วัตต์ต่ำๆนั้น เมื่อนำมาใช้ตีครีมเครื่องมือนั้นจะพังง่ายๆ 
จึงต้องใช้เครื่องตีครีม ที่มีวัต์450วัตต์ขึ้นไป เพื่อใช้เครื่องมือได้อย่างยาวนานขึ้น เช่นดังภาพนี้เป็นต้น คือเครื่องตีครีมที่มีขนาด 5 ลิตร ขึ้นไป
## เครื่องนวดแป้ง
บางคนอาจจะสับสน และ นำเครื่องตีไข่ หรือเครื่องผสมนี้ ไปใช้งานนวดแป้ง เนื่องจากใช้ได้เหมือนกัน แต่ผิดจุดประสงค์ของเครื่อง
เนื่องจากเครื่องผสมอาหาร ถูกออกแบบมาในรอบที่สูงกว่าของมอร์เตอร์ แต่เครื่องนวดแป้งเป็นเครื่องที่รอบช้ากว่า จึงทำให้เครื่องมือเสียหายได้
การคำนวณคร่าวๆในการนำไปนวดแป้ง เครื่องตีไข่ขนาด5ลิตร จะนวดแป้งได้ไม่เกิน1 kgเท่านั้น แต่โถบรรจุสามารถใส่แป้งเพื่อทำการนวดได้ถึง5ก.ก
ซึ่งเกินกำลังของมอร์เตอร์ ทำให้มอร์เตอร์ไหม้และเสียหายก่อนเวลาอันควร และเครื่องผสมอาหารแบบมือจับนั้น ไม่สามารถทำสิ่งนี้ได้เลย ไม่ว่ากรณีใดก็ตาม
ควรนวดแป้งให้อยู่ประมาณ1kgเท่านั้น จึงปลอดภัยสำหรับตัวเครื่อง หรือ ไม่ก็ ใช้เครื่องนวดแป้งที่ออกแบบมาใช้สำหรับนวดแป้งโดว์ไปเลยจะดีกว่า

โถผสม    ภาชนะ ที่เตรียมไว้รองรับอาหาร ที่จะนำมาทำ

หมวดหมู่:เครื่องเตรียมอาหาร
การทำเหมืองเว็บ

**การทำเหมืองเว็บ** () เป็นส่วนหนึ่งของการทำเหมืองข้อมูล มักจะนำมาใช้ในส่วนงานต่อไปนี้ ทำการคัดกรองสารสนเทศ, การเฝ้าระวัง, การทำเหมืองข้อมูลรายการลงบันทึกการเข้าถึงเว็บ สำหรับทำการวิเคราะห์ผู้ใช้, ช่วยในการเรียกดูเว็บ, และการบริการต่าง ๆ สำหรับต่อสู้กับอาชญากรรมบนอินเทอร์เน็ต การทำเหมืองเว็บสามารถรองรับฟังก์ชันต่อไปนี้
# Resource discovery ระบุเอกสารหรือการบริการบนเว็บ ที่ไม่คุ้นเคย
# Information extraction แยกสารสนเทศตามที่กำหนดจากเว็บโดยอัตโนมัติ
# Generalization เปิดเผยรูปแบบทั่ว ๆ ไปในแต่ละเว็บไซต์ส่วนตัว หรือข้ามเว็บไซต์

## อ้างอิง

หมวดหมู่:การค้นหาความรู้ในฐานข้อมูล
หมวดหมู่:การเก็บข้อมูล
หมวดหมู่:การทำเหมืองข้อมูล
เจาเจ้ง

**เจาเจ้ง** ( ค.ศ. 184–185) มีชื่อในภาษาจีนกลางว่า **โจว จิ้ง** () เป็นนายทหารในยุคราชวงศ์ฮั่นตะวันออกของจีน

## ประวัติ
เจาเจ้งรับราชการในตำแหน่งนายกองพันปราบอนารยชน (破虜校尉 *พั่วลู่เซี่ยวเว่ย์*) เมื่อ ค.ศ. 184 กบฏโพกผ้าเหลืองก่อการกำเริบ เจาเจ้งนำทัพหลวงไปโจมตีกบฏในมณฑลอิวจิ๋ว (幽州 *โยวโจว*) ในช่วงเวลานั้น เล่าปี่ (劉備 *หลิว เป้ย์*) นำกลุ่มทหารอาสาสมัครเข้าร่วมกับเจาเจ้งในการรบกับกบฏ

*[[อิง-สฺยงจี้]]* (英雄記) บันทึกว่าเจาเจ้งเคยร่วมกับกองซุนจ้าน (公孫瓚 *กงซุน จ้าน*) ในการศึกกับกลุ่มชนเผ่า ครั้งหนึ่งเจาเจ้งติดกับดักและถูกกลุ่มชนเผ่าล้อมไว้ กองซุนจ้านนำพลไปโจมตีชนเผ่าและสลายวงล้อม จากนั้นเจาเจ้งและกองซุนจ้านจึงนำทหารเข้าโจมตีกลุ่มชนเผ่าและขับไล่ออกจากชายแดนด้านเหนือได้สำเร็จ

เมื่อ ค.ศ. 185 กบฏเลียงจิ๋ว (涼州 *เหลียงโจว*) ก่อการกำเริบ เจาเจ้งเข้าร่วมกับขุนพลฮองฮูสง (皇甫嵩 *หฺวางฝู่ ซง*) ในการโจมตีกบฏ เวลานั้นเจาเจ้งดำรงตำแหน่งเป็นแม่ทัพราชองครักษ์ทัพเหนือ (北軍中侯 *เป่ย์จฺวินจงโหว*)  ซึ่งเป็นตำแหน่งแม่ทัพระดับสูงในกำลังทหารราชองครักษ์ ในช่วงเวลานั้น เจาเจ้งเสนอให้เกณฑ์ทหารจากชนเผ่าเซียนเปย์ (鮮卑) แทนที่จะเกณฑ์จากชนเผ่าออหวน (烏桓 *อูหฺวาน*) เพื่อให้มาช่วยในการรบกับกบฏ นายทหารหาน จั๋ว (韓卓) เห็นด้วยกับเจาเจ้งและกล่าวว่าหากเจาเจ้งมีทหารม้าชนเผ่าเซียนเปย์ 5,000 นายก็จะสามารถปราบกบฏได้ แต่เองเตียว (應劭 *อิง เช่า*) ไม่เห็นด้วยเพราะเองเตียวมีความเห็นว่าชนเผ่าเซียนเปย์มีความละโมบและมีความน่าเชื่อถือต่ำกว่าชนเผ่าออหวน เหล่าขุนพลจึงประชุมหารือกันในเรื่องสองความคิดเห็นนี้ และในที่สุดก็นำความคิดเห็นของเองเตียวไปใช้

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* หลี ฝ่าง (บก.) (984). *[[ไท่ผิงยฺวี่หล่าน]]*.

หมวดหมู่:ขุนพลในช่วงปลายราชวงศ์ฮั่น
ปิยะพันธ์ สนิทวงศ์ ณ อยุธยา

นาวาตรี **ปิยะพันธ์ สนิทวงศ์ ณ อยุธยา ร.น.** (13 มิถุนายน พ.ศ. 2477 - 22 ธันวาคม พ.ศ. 2549) นักดนตรีสากล ได้รับการเชิดชูเกียรติเป็นศิลปินแห่งชาติ สาขาศิลปะการแสดง ประจำปี พ.ศ. 2541

ปิยะพันธ์ สนิทวงศ์ ณ อยุธยา เป็นบุตรของพระสุวพันธ์พิทยาการ (หม่อมหลวงเป้ สนิทวงศ์) และนางแจ่มศรี สนิทวงศ์ ณ อยุธยา เริ่มเรียนเปียโนตั้งแต่อายุได้ 9 ขวบ กับหม่อมหลวงพวงร้อย อภัยวงศ์ (สนิทวงศ์) เมื่ออายุ 15 ปี ได้เดินทางไปเรียนเปียโนที่ George Watson's College สกอตแลนด์ ที่ George Watson's College และเดินทางไปศึกษาต่อที่ Royal College of Music ลอนดอน เรียนเปียโนกับ Joseph Cooper และ Claudio Arrau จนสำเร็จปริญญา ARCM เมื่อ พ.ศ. 2499

เมื่อเดินทางกลับประเทศไทย ได้เข้ารับราชการในกองดุริยางค์ทหารเรือ และได้แสดงดนตรีร่วมกับวงดุริยางค์ราชนาวี ภายใต้การอำนวยเพลงของ นาวาตรีสมัคร เศวตดิษฐ พลเรือตรีหม่อมหลวงอัศนี ปราโมช นาวาเอกสำเร็จ นิยมเดช มิสเตอร์เจมส์ เดอ พรีสต์ (James de Priest) และมิสเตอร์ฮานส์ กุนเทอร์ มอมเมอร์ (Hans Gunther Mommer) และร่วมแสดงกับวงดุริยางค์ซิมโฟนีกรุงเทพ นอกจากนี้ยังได้ทำหน้าที่ผู้อำนวยเพลงให้กับวงดุริยางค์ราชนาวี และวงโปรมิวสิกา ออร์เคสตรา หลายครั้ง

ปิยะพันธ์ สนิทวงศ์ ณ อยุธยา ลาออกจากราชการทหารเรือหลังจากรับราชการได้ 13 ปี และรับเป็นอาจารย์พิเศษที่ คณะครุศาสตร์ จุฬาลงกรณ์มหาวิทยาลัย และภาควิชาดุริยางคศิลป์ คณะศิลปกรรมศาสตร์ จุฬาลงกรณ์มหาวิทยาลัย และเคยเป็นผู้อำนวยเพลงของชมรมนักร้องประสานเสียง สโมสรนิสิตจุฬาลงกรณ์มหาวิทยาลัย ปิยะพันธ์ สนิทวงศ์ ใช้เวลาส่วนใหญ่ไปกับการสอนเปียโนที่บ้าน จนสามารถผลิตนักเปียโนรุ่นใหม่มาเป็นจำนวนมาก เขายังมีฐานะเป็นน้าชาย ศ.ธงสรวง อิศรางกูร ณ อยุธยา ศาสตราจารย์ด้านดนตรีสากล คณะศิลปกรรมศาสตร์ จุฬาลงกรณ์มหาวิทยาลัย

นาวาตรี ปิยะพันธ์ สนิทวงศ์ ณ อยุธยา ถือเป็นครูเปียโนรุ่นแรก เช่นเดียวกับ คุณหญิง มาลัยวัลย์ บุณยะรัตเวช ครูเปียโนคลาสสิกรุ่นที่สองนั้น ได้แก่ ณัฐ ยนตรรักษ์ ศาสตราจารย์ ธงสรวง อิศรางกูร ณ อยุธยา รองศาสตราจารย์ จุฬมณี สุทัศน์ ณ อยุธยา และมีลูกศิษย์ที่เรียนเปียโน สอน การประพันธ์เพลง เป็น นักแต่งเพลง อาทิ ศาสตราจารย์ ณรงค์ฤทธิ์ ธรรมบุตร

นาวาตรี ปิยะพันธ์ สนิทวงศ์ ณ อยุธยา ได้สิ้นใจลงอย่างสงบเมื่อเวลาประมาณ 05.00 น.วันที่ 22 ธันวาคม พ.ศ. 2549 ด้วยวัย 72 ปี จากโรคไตวายเฉียบพลัน ที่โรงพยาบาลบำรุงราษฎร์ มีพิธีพระราชทานเพลิงศพเมื่อวันที่ 30 พฤษภาคม พ.ศ. 2550 ณ วัดเทพศิรินทราวาสราชวรวิหาร

## เครื่องราชอิสริยาภรณ์
* พ.ศ. 2542 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

## อ้างอิง

หมวดหมู่:นักดนตรีชาวไทย
หมวดหมู่:นักแต่งเพลงชาวไทย
หมวดหมู่:วาทยกรชาวไทย
หมวดหมู่:นักเขียนชาวไทย
หมวดหมู่:ราชสกุลสนิทวงศ์
หมวดหมู่:ณ อยุธยา
หมวดหมู่:นาวาตรี
หมวดหมู่:ทหารเรือชาวไทย
หมวดหมู่:ศิลปินแห่งชาติสาขาศิลปะการแสดง
หมวดหมู่:อาจารย์คณะศิลปกรรมศาสตร์
หมวดหมู่:บุคคลจากคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:เสียชีวิตจากภาวะไตล้มเหลว
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:อาจารย์คณะดุริยางค์-ดนตรี
หมวดหมู่:ผู้ได้รับเครื่องราชอิสริยาภรณ์ จ.ภ.
เน็ตบุ๊ก

thumb|ASUS Eee 701 เน็ตบุ๊กรุ่นแรกที่มีจำหน่ายในวงกว้าง 

**เน็ตบุ๊ก** () คือชื่อที่ใช้เรียกเครื่องคอมพิวเตอร์แล็ปท็อปที่มีขนาดเล็กกว่าขนาดปกติของเครื่องแล็ปท็อปทั่วไป มีน้ำหนักเบา ต้นทุนต่ำ ใช้พลังงานเท่าที่จำเป็น เน็ตบุ๊กโดยทั่วไปถูกออกแบบมาเพื่อการใช้งานที่อาศัยอินเทอร์เน็ตเป็นพื้นฐาน เช่นการอ่านเว็บ หรือการใช้อีเมล

เครื่องคอมพิวเตอร์เน็ตบุ๊กที่มีการผลิตออกมาจำหน่ายเช่น Acer Aspire One, ASUS Eee PC, HP 2133 Mini-Note, MSI Wind

## ฮาร์ดแวร์
ลักษณะของเน็ตบุ๊กจะมีขนาดที่เล็กกว่าโน้ตบุ๊ก มีน้ำหนักที่เบามาก อาจหนักไม่เกิน 1 กิโลกรัม มีหน้าจอขนาดเล็ก (7 - 10 นิ้ว) มีการเชื่อมต่อแบบไร้สาย แต่ไม่มีช่องสำหรับใส่ซีดี และมีแป้นพิมพ์ที่ค่อนข้างเล็ก อุปกรณ์สำหรับเก็บข้อมูลภายในเครื่องมีการใช้ทั้งแบบฮาร์ดดิสก์และ solid-state drives

## ประวัติ
ไอเดียของเน็ตบุ๊กมาจากซับโน้ตบุ๊กซึ่งคำเรียกของเน็ตบุ๊กถูกเรียกครั้งแรกจากบริษัทไซออนในปี 2543 และได้มีการใช้กันอย่างมากโดยทางโครงการโอแอลพีซีที่สนับสนุนโดยอินเทลในปี 2551

## อ้างอิง

 

หมวดหมู่:แล็ปท็อป
เตียวสิเผง

**เตียวสิเผง** มีชื่อในภาษาจีนกลางว่า **จาง ชื่อผิง** () เป็นพ่อค้าในช่วงปลายยุคราชวงศ์ฮั่นตะวันออก (東漢 *ตงฮั่น*)

## ประวัติ
เตียวสิเผงเป็นชาวเมืองจงชาน (中山郡 *จงชานจฺวิ้น*) ในมณฑลกิจิ๋ว (冀州 *จี้โจว*) ซึ่งปัจจุบันคือนครติ้งโจว (定州市 *ติ้งโจวชื่อ*) มณฑลเหอเป่ย์ (河北) เตียวสิเผงและเล่าสง (蘇雙 *ซู ชฺวาง*) เป็นพ่อค้าใหญ่ในเมืองจงชาน มีทรัพย์สินมากมาย และทำธุรกิจค้าม้าในเมืองตุ้นก้วน (涿郡 *จัวจฺวิ้น*; ปัจจุบันคืออำเภอจัวโจว มณฑลเหอเป่ย์) ในช่วงเวลานั้น เล่าปี่ (劉備 *หลิว เป้ย์*) ในวัยหนุ่มอาศัยในเมืองตุ้นก้วน ชอบคบหาสมาคมกับผู้กล้า เหล่าคนหนุ่มต่างมาขอเข้าเป็นพวก เตียวสิเผงและเล่าสงได้พบกับเล่าปี่แล้วเห็นว่าเล่าปี่เป็นคนไม่ธรรมดา จึงมอบทรัพย์สินเงินทองเป็นอันมากให้กับเล่าปี่ เล่าปี่จึงใช้ทรัพย์สินเงินทองของเตียวสิเผงและเล่าสงเป็นทุนในการระดมผู้ติดตามจนจัดตั้งเป็นกองกำลังขึ้นมา

## ในนวนิยาย ''สามก๊ก''
เตียวสิเผงปรากฏเป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) โดยถูกกล่าวถึงในตอนที่ 1 ของนวนิยายซึ่งเล่าว่า เตียวสิเผงและเล่าสงเดินทางขึ้นเหนือไปค้าม้าเป็นประจำทุกปี แต่เมื่อ ค.ศ. 184 ได้เกิดกบฏโพกผ้าเหลืองก่อการขึ้น เตียวสิเผงและเล่าสงไม่สามารถขึ้นเหนือไปค้าม้าได้จึงนำม้ากลับไปทางเมืองตุ้นก้วน ในช่วงเวลานั้นเล่าปี่พร้อมด้วยน้องร่วมสาบานคือกวนอู (關羽 *กวาน ยฺหวี่*) และเตียวหุย (張飛 *จาง เฟย์*) ระดมคนได้ 300 คนเพื่อจัดตั้งเป็นกองกำลังทหารอาสาเพื่อช่วยเหลือทางการในการปราบกบฏโพกผ้าเหลือง ทั้งสามจัดเตรียมอาวุธแต่ยังขาดแคลนม้า ประจวบเหมาะกับที่เตียวสิเผงและเล่าสงต้อนม้าเข้ามาในหมู่บ้าน เล่าปี่ยินดีจึงไปต้อนรับทั้งสองพ่อค้ามาและจัดงานเลี้ยงให้ จากนั้นจึงเล่าให้ทั้งสองถึงเรื่องที่พวกตนมีความคิดจะปราบกบฏโพกผ้าเหลืองและนำความสงบสุขมาสู่ราษฎร เตียวสิเผงและเล่าสงยินดี จึงมอบม้าชั้นดี 50 ตัวให้เล่าปี่ อีกทั้งยังมอบเงินทอง 500 ตำลึง (兩 *เหลี่ยง*) และเหล็กเนื้อดี 1,000 ชั่งจีน (斤 *จิน*) เพื่อใช้สร้างอาวุธ เล่าปี่ขอบคุณทั้งสองพ่อค้าแล้วจึงสั่งนายช่างให้นำเหล็กมาตีเป็นกระบี่คู่ (雙股劍 *ชฺวางกู่เจี้ยน*) สำหรับตน ตีเป็นง้าวมังกรเขียว (青龍偃月刀 *ชิงหลงเหยี่ยนเยฺว่เตา*) หนัก 82 ชั่งจีนสำหรับกวนอู ตีเป็นหอกอสรพิษ (蛇矛 *เฉอเหมา*) ยาว 1 จ้าง (丈) 8 ฉื่อ (尺) สำหรับเตียวหุย พร้อมให้ทำชุดเกราะครบทุกคน

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลช่วงปลายราชวงศ์ฮั่น
หมวดหมู่:ผู้ค้าชาวจีน
แดตส์มายโกล

"**แดทส์มายโกล**" () เป็นซิงเกิลแรกของ เชน วอร์ด ผู้ชนะการประกวดรายการดิเอ็กซ์แฟ็กเตอร์ฤดูที่ 2 

ซิงเกิลนี้ออกจำหน่ายอย่างรวดเร็วในวันพุธที่ 21 ธันวาคม พ.ศ. 2548]] ซึ่งโดยปกติแล้วซิงเกิลส่วนมากจะออกจำหน่ายในวันจันทร์ เพื่อที่จะสามารถทำยอดขายเพื่อขึ้นชาร์ตซิงเกิลสหราชอาณาจักรในวันอาทิตย์ถัดไป แต่อย่างไรก็ดีซิงเกิลนี้มียอดขาย 742,180 ชุด ในเพียงช่วงเวลา 5 วัน และเป็นอันดับ 69 ในซิงเกิลขายดีที่สุดในสหราชอาณาจักร จนปัจจุบันนี้ (วันที่ 30 ธันวาคม [พ.ศ. 2550) มียอดขาย 1.3 ล้านชุดในสหราชอาณาจักร

ซิงเกิลนี้ขึ้นอันดับ 1 กว่า 4 สัปดาห์และติดอันดับ 75 เพลงยอดนิยม เป็นเวลากว่า 21 สัปดาห์ 

== รายชื่อเพลง ==
#"แดทส์มายโกล" – 3:40
#"อิฟยูร์น็อตเดอะวัน"<small>(จากการแสดงที่รายการดิเอ็กซ์แฟ็กเตอร์)</small> – 2:16
#"ไรท์เฮียเวทิง" <small>(จากการแสดงที่รายการดิเอ็กซ์แฟ็กเตอร์)</small> – 1:32

== ชาร์ต ==


== อ้างอิง ==







[หมวดหมู่:เพลงของเชน วอร์ด
หมวดหมู่:ซิงเกิลในปี พ.ศ. 2548
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลเปิดตัว